**Nagymányok Város Önkormányzata Képviselő-testületének 17/2017. (XII.11.) önkormányzati rendelete**

**A gyermekvédelem helyi rendszeréről**

Nagymányok Város Önkormányzati Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, a Magyarország helyi önkormányzatairól szóló 2011 évi CLXXXIX. törvény 13. § 8. pontjában meghatározott feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 151. § (2f) pontjában kapott felhatalmazás alapján – Nagymányok Város Önkormányzatának Szervezeti és Működési Szabályzatról szóló 11/2014.(XII. 15.) önkormányzati rendelet 2. melléklet 1. pontjában meghatározott feladatkörében eljáró Pénzügyi és Gazdasági Bizottság véleményének kikérésével - a következőket rendeli el:

**Általános rendelkezések
I. fejezet**

**1. A rendelet célja**

**1. §**

E rendelet célja, hogy megállapítsa azokat az alapvető szabályokat, amelyek szerint az önkormányzat segítséget nyújt a gyermekek törvényben foglalt jogainak és érdekeinek érvényesítéséhez, illetve gondoskodik a gyermekek veszélyeztetettségének megelőzéséről és megszüntetéséről, a hiányzó szülői gondoskodás pótlásáról, valamint a gyermekétkeztetés igénybevételeinek feltételeiről.

**2. A rendelet hatálya**

**2. §**

(1) A rendelet hatálya kiterjed

*a)* a gyermekétkeztetés tekintetében a Nagymányoki Pitypang Óvoda és Bölcsődében bölcsődei ellátásban részesülő, vagy óvodai nevelésben részesülő, a II. Rákóczi Ferenc Általános Iskola és Alapfokú Művészeti Iskolában tanulói jogviszonnyal rendelkező gyermekekre,

b.) olyan, a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 4. § (1) és (3) bekezdésében meghatározott gyermekekre és fiatal felnőttekre, akik az (1) bekezdésben szereplő intézmények szolgáltatásait igénybe veszik.

*c)* a gyermekek napközbeni ellátása tekintetében a Nagymányoki Pitypang Óvoda és Bölcsődében bölcsődei ellátásban részesülő gyermekekre.

**3. A gyermekek védelmének helyi rendszere**

**3. §**

(1) Nagymányok Város Önkormányzata természetbeni ellátásként biztosítja a intézményi gyermekétkeztetést.

(2) Nagymányok Város Önkormányzata a gyermekek védelmét a Gyvt. 15. § (2) bekezdésében meghatározott gyermekjóléti alapellátások keretében biztosítja e rendelet 5. § alapján.

(3) A személyes gondoskodás igénybe vétele – a Gyvt. eltérő rendelkezéseinek hiányában - kérelem alapján történik.

*II. Fejezet*

*Természetbeni ellátások*

**4. A gyermekétkeztetés igénybevételének módja és feltételei**

**4. §**

(1) Nagymányok Város Önkormányzata természetbeni ellátásként a gyermek életkorának megfelelő gyermekétkeztetést biztosít a gyermeket gondozó szülő, törvényes képviselő vagy nevelésbe vett gyermek esetén a gyermek ellátását biztosító nevelőszülő kérelmére a 2. § (1) bekezdése szerinti intézményekben.

(2) Az ellátás megszűnik a gyermeket gondozó szülő, törvényes képviselő vagy nevelésbe vett gyermek esetén a gyermek ellátását biztosító nevelőszülő kérelmére.

(3) Térítési díj ellenében igénybe vett gyermekétkeztetési szolgáltatás esetében, a 60 napot meghaladó díjtartozásról a szolgáltató a gyermekjóléti szolgálatot értesíti, további intézkedések megtétele céljából.

*III. Fejezet*

*A személyes gondoskodást nyújtó ellátások*

**5. A személyes gondoskodás formái**

**5. §**

(1) A személyes gondoskodást nyújtó ellátások közül gyermekjóléti alapellátásokat- a gyermekek napközbeni ellátásán kívül- Nagymányok Város Önkormányzata a Völgységi Önkormányzatok Társulása tagjaként, a társulás által fenntartott Bonyhádi Gondozási Központ önálló intézményegységeként működő Család- és Gyermekjóléti Szolgálat útján látja el. A Gyvt. 29. § (3) bekezdése és a Völgységi Önkormányzatok Társulásának Társulási Megállapodása alapján a nyújtott ellátásokat, azok igénybevételét és a fizetendő térítési díjakat Bonyhád Város Önkormányzatának a gyermekvédelem helyi rendszeréről szóló 4/2016. (II.19) önkormányzati rendelete szabályozza.

(2) Nagymányok Város Önkormányzata a gyermekek napközbeni ellátását a Nagymányoki Pitypang Óvoda és Bölcsődében biztosítja. A szolgáltatás igénybevételéért a rendelet 1. mellékletében meghatározott térítési díjakat kell fizetni.

**6. A személyes gondoskodás igénybevételének módja és feltételei**

**6. §**

(1) Az 5. § (2) bekezdésben foglalt bölcsődei ellátásra vonatkozóan a kérelmező a szolgáltatás igénybevételére vonatkozó kérelmét az ellátást biztosító intézmény vezetőjénél nyújthatja be szóban vagy írásban. Cselekvőképtelen kiskorú és cselekvőképességet teljesen korlátozó gondnokság alatt álló személy kérelmét törvényes képviselője terjeszti elő, korlátozottan cselekvőképes kiskorú és a cselekvőképességében a gyermekjóléti, gyermekvédelmi, szociális ellátások igénybevételével összefüggő jognyilatkozatok tekintetében részlegesen korlátozott nagykorú személy a kérelmét törvényes képviselőjének hozzájárulásával terjesztheti elő. A korlátozottan cselekvőképes kiskorú, a cselekvőképességében a gyermekjóléti, gyermekvédelmi, szociális ellátások igénybevételével összefüggő jognyilatkozatok tekintetében részlegesen korlátozott nagykorú személy és a törvényes képviselője között az ellátás igénybevételével kapcsolatban felmerült vitában - a tényállás tisztázása mellett - a gyámhatóság dönt.

(2) Az intézményvezető a kérelem benyújtását követően tájékoztatja a kérelmezőt a szolgáltatás igénybevételének lehetőségéről.

(3) Az intézményvezető döntése ellen a kérelmező felülvizsgálati eljárást kezdeményezhet az intézmény fenntartójánál. A fenntartó a felülvizsgálati eljárás eredményéről a kérelmezőt és az intézményvezetőt írásban értesíti.

(4) Az intézményvezető meghatározza a szolgáltatás igénybevételének várható időtartamát, a személyi térítési díjakat, valamint a kedvezményes térítési díjakat, ezek megfizetésére vonatkozó szabályokat.

(5) Megszűnik az ellátás:,

*a)* önkéntesen igénybe vett szolgáltatás esetén a jogosult, illetve törvényes képviselője kezdeményezésére,

*b)* önkéntesen igénybe vett szolgáltatás esetén az intézményvezető döntése alapján, ha a szolgáltatást igénybe vevő az intézmény házirendjét súlyosan megsérti, vagy a szolgáltatás igénybevételeinek feltételei már nem állnak fenn,

*IV. Fejezet*

*Térítési díjak*

**7. §**

(1) A természetbeni ellátásként nyújtott gyermekétkeztetésért -Gyvt-ben meghatározott kivételekkel- intézményi térítési díjat kell fizetni. A gyermekek napközbeni ellátását biztosító intézményben az alapellátások körébe tartozó szolgáltatások közül a bölcsődei gondozásért – a Gyvt-ben meghatározott kivételekkel - kell intézményi térítési díjat fizetni.

(2) A térítési díjak mértékét jelen rendelet 1. melléklete tartalmazza.

**8. §**

(1) A személyi térítési díjat az intézményvezető - e rendelet 7. § (2) és a Gyvt. 151. § (4) bekezdése alapján - állapítja meg. A személyi térítési díj megállapításáról az intézményvezető haladéktalanul köteles értesíteni a Nagymányoki Közös Önkormányzati Hivatalt.

(3) Az intézmény vezetője az ellátás megkezdésekor, de legkésőbb a szolgáltatás igénybevételétől számított 30 napon belül értesíti a kötelezettet a személyi térítési díj mértékéről.

(4) A személyi térítési díjat egy havi időtartamra a tárgyhónapot követő hónapban kell megfizetni. A bölcsődei személyi térítési díjat az igénybevétel napjától havonként a tárgyhónapot követő hónap 10. napjáig lehet befizetni. Az igazolt betegség bejelentésének napjától a kötelezett mentesül a távolmaradás idejére a gondozásért és étkeztetésért fizetendő térítési díj fizetési kötelezettsége alól, a Nagymányoki Közös Önkormányzati Hivatal által meghatározott lemondási feltételek teljesülése esetén.

(5) Ha a kötelezett a személyi térítési díj összegével nem ért egyet vagy annak a normatív kedvezményeken túl további csökkentését (elengedését) kéri, indokolással alátámasztott kérelmét Nagymányok Város Önkormányzati Képviselő-testülete Szociális és Közművelődési Bizottságához terjesztheti elő. A bizottság a kérelem tárgyában határozattal dönt.

**7. Záró rendelkezések**

**10. §**

(1) E rendelet 2018. január 1-jén lép hatályba.

(2) E rendelet hatálybalépésével hatályát veszti Nagymányok Város Önkormányzati Képviselő-testületének a gyermekvédelem helyi rendszeréről szóló 10/2008. (IV.18.) számú rendelete.

*1. melléklet*

**NAGYMÁNYOK VÁROS ÖNKORMÁNYZATA**

**KÉPVISELŐ-TESTÜLETÉNEK**

**17/2017. (XII.11.) önkormányzati**

**rendeletéhez**

„Nagymányok Város Önkormányzata az önkormányzat intézményének intézményi térítési díját az alábbiakban határozza meg:

**GyermekÉtkeztetés intézményi térítési díj:**

**Óvoda:**

 tízórai: 120,- Ft+áfa

 ebéd: 316,- Ft+áfa

 uzsonna: 88,- Ft+áfa

**Összesen: 524,- Ft+áfa**

**Iskola:**

 tízórai 116,- Ft+áfa

 ebéd 335,- Ft+áfa

 uzsonna 92,- Ft+áfa

**Összesen: 543,- Ft+áfa**

**Bölcsődei intézményi térítési díj:**

**Bölcsődei étkeztetés:**

 reggeli 90,-Ft+áfa

 tízórai: 69,- Ft+áfa

 ebéd: 210,- Ft+áfa

 uzsonna: 64,- Ft+áfa

 **Étkezés összesen: 433,- Ft+áfa**

**Bölcsődei gondozási díj:** **0,-Ft**

(A bölcsődei gondozási díj áfamentes.)

**Összesen:** **433,-Ft+áfa**”